als_Latn dik_Latn sag_Latn
Xeni thyen ligjin,ja cfar ndërton në Gjakovë
Këngëtari nga Gjakova, Shkëlzen Jetishi ka ndërtuar një hotel në qytetin e tij të lindjes në tokë bujqësore. Ai ka bërë kërkesë në Ministrinë e Bujqësisë, mirëpo kjo e fundit nuk i ka dhënë leje, miëpo Xeni përkundër kësaj e ka kryer punën e tij.
Drejtoria për Bujqësi, Pylltari dhe Zhvillim Rural, në Komunën e Gjakovës me 4 shtator të vitit 2012 kishte dërguar kërkesë për investitorin Shkëlzen Jetishi- Xeni në Ministrinë e Bujqësisë, Pylltarisë dhe Zhvillimit Rural me qëllim të shqyrtimit të ndërrimit të destinimit të tokës bujqësore në tokë për qëllime jobujqësore-ndërtimore, më qëllim të ndërtimit të “Objektit hotelier B+P”.
Mirëpo kjo kërkesë ishte refuzuar nga komisioni i Ministrisë së Bujqësisë, për shqyrtimin e kërkesave për ndërrim të destinimit të tokës bujqësore–pyjore në tokë për qëllime jobujqësore-pyjore, bazuar në depozitat ligjore në fuqi, kompetencave dhe qëllimin e kompetencave që ka, në bazë të vizitës në terren dhe bazuar në dokumentacionin qe është prezantuar ne lëndë.
Zëdhënësi i MBPZHR-së, Shkëlzen Dragaj ka thënë për Indeksonline se ministria që ai përfaqëson me vendim Ref. ZSP. 691/12 Datë : 11/09/2012 e ka refuzuar kërkesën e Drejtorisë për Bujqësi, Pylltari dhe Zhvillim Rural, komuna e Gjakovës për ndërrim të destinimit të tokës bujqësore në tokë jobujqësore, me qëllim të ndërtimit të “Objektit hotelier B+P”te investitorit Shkëlzen Jetishi nga Gjakova.
E me datën 31 maj të vitit 2012 po ashtu i është refuzuar dhënia e lejes së ndërtimit me arsyetim se parcela për të cilën ishte aplikuar për ndërtim gjendet jashtë kufijve administrative të qytetit të Gjakovës, gjegjësisht zonës së tokës ndërtimore.
Nga kjo del se këngëtari Shkëlzen Jetishi- Xeni ka ndërtuar hotelin e tij në tok bujqësore dhe pa leje ndërtimi.
Drejtori për Urbanizëm dhe Mbrojte të Mjedisit, Xhelal Hoxha ka thënë për Indeksonline se në bazë të dokumentacionit të arkivuar të DUMM – Gjakovë , aplikuesit Shkëlzen Jetishi me aktvendim numër 07/351-2301 të dt. 31.05.2012 i është refuzuar dhënia e lejes së ndërtimit.
“Parcelat nr. 154/3,155/1,156/5,157/3,158/1,159/2 dhe 160/3 , Zona Kadastrale Zidi i Sadik Agës në të cilat është kërkuar ndërtimi , janë tokë bujqësore në zonën e përfshirë në masë të komasacionit dhe sistemit të ujitjes. Si duket me mos azhuritetin e shërbimit inspektues ndërtimor kompetitiv, në vendimmarrjen e kaluar mandatarë , aplikuesi e ka ndërtuar objektin pa leje ndërtimi”, ka thënë Hoxha.
Ndërkaq drejtori i Drejtorisë për Bujqësi, Pylltari, Zhvillim Rural në Komunë e Gjakovës, Bekim Ermeni ka thënë për Indeksonline se është e vërtet qe kërkesa e Shkëlzen Jetishit për shndërrimin e tokës bujqësore ne tokë ndërtimore është përcjell në MBPZHR për marrje të pëlqimit dhe që ajo është refuzuar nga ana e MBPZHR-së.
Shkëlzen Dragaj ka theksuar gjithashtu se Ministria e Bujqësisë , Pylltarisë dhe Zhvillimit Rural, bazuar në dispozitat e ligjeve në fuqi. Neni 39. Paragrafi 39.2 “Nëse konstatohet se janë shkelur dispozitat e këtij ligji apo dispozitat e nxjerrura në bazë të tij, inspektori me shkrim do t’i konstatojë parregullsitë dhe mangësitë dhe me vendim do t’i caktojë masat dhe afatin për evitimin e tyre. Nëse pala nuk e respekton vendimin apo nuk vepron sipas vendimit të inspektorit do të njoftohen organet kompetente dhe do të iniciohet procedura në gjykatën kompetente për shkelje administrative-kundërvajtje ”, ka thënë Dragaj.
E kryetarja e Komunës së Gjakovës, Mimoza Kusari-Lila ka thënë për Indeksonline se vendimi për rrënimin apo mos rrënimin e hotelit “Xeni Imperial” me pronar Shkëlzen Jetishin i përket Ministrisë së Bujqësisë, nëse do të marrë vendim negativ apo jo lidhur me këtë rast.
Mirëpo të kundërtën e kësaj e thonë zyrtarët nga MBPZHR-ja, të cilët thonë bazuar në dispozitat e ligjeve në fuqi kjo ministri nuk ka kompetenca që të rrënojë objekte të ndërtuara në tokën bujqësore.
Xhelal Hoxha drejtori për Urbanizëm në komunën e Gjakovës po ashtu ka bërë të ditur për Indeksonline se Shkëlzen Jetishi ka aplikuar për regjistrim në regjistrin e ndërtimeve pa leje për këtë objekt të përmendur ma lartë në afatin ligjorë. Kjo kërkesë pritet të shqyrtohet sipas dinamikës së paraparë nga MMPH mbas datës 16.09.2015. kur fillon aplikimi për legalizim,normal me kritere zyrtare të dhëna me aktet nënligjore të këtij ligji nacional.
Ndërkaq në dhjetor të vitit 2013 Kuvendi i Kosovës ka aprovuar Ligjin Nr.04/L-188 Për Trajtimin e ndërtimeve pa leje e cila ka hyrë në fuqi me datë 05.02.2014 .Ky ligj rregullon mënyrën e trajtimit të të gjitha ndërtimeve pa leje të ndodhura gjerë me 30.08.2013. në territorin e Republikës së Kosovës. /Indeksonline
Short URL: http://vucjaki.net/?p=5237
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn hne_Deva